DEĊIŻJONI TAL-KUMMISSJONI
tat-23 ta’ Awwissu 2005
dwar l-allokazzjoni ta’ kwantitajiet ta’ sustanzi kkontrollati li huma permessi għall-użi essenzjali fil-Komunità fl-2005 skond ir-Regolament (KE) Nru 2037/2000 tal-Parlament Ewropew u tal-Kunsill
(notifikata taħt dokument numru C(2005) 333)
(It-testi Ċek, Daniż, Olandiż, Ingliż, Estonjan, Finlandiż, Franċiż, Ġermaniż, Taljan, Sloven, Spanjol u Żvediż biss huma awtentiċi)
(Test b’rilevanza għaż-ŻEE)
(2005/626/KE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament (KE) Nru 2037/2000 tal-Parlament Ewropew u tal-Kunsill tad-29 ta’ Ġunju 2000 dwar Sustanzi li Jnaqqsu s-Saff ta’ l-Ożonu (1), u b’mod partikolari l-Artikolu 3(1) tiegħu,
Billi:
(1)
Il-Komunità diġà waqqfet il-produzzjoni u l-konsum tal-chlorofluorocarbons, ta’ chlorofluorocarbons oħrajn li huma aloġenati, halons, carbon tetrachloride, 1,1,1-trichloroethane, hydrobromofluorocarbon u bromo-chloromethane.
(2)
Kull sena l-Kummissjoni tintalab li tiddetermina l-użi essenzjali ta’ dawn is-sustanzi kkontrollati, il-kwantitajiet li jistgħu jintużaw u l-kumpaniji li jistgħu jużawhom.
(3)
Id-Deċiżjoni IV/25 tal-Partijiet fil-Protokoll ta’ Montreal dwar is-Sustanzi li Jnaqqsu s-Saff ta’ l-Ożonu, minn hawn ‘il quddiem “il-Protokoll ta’ Montreal”, tistipola l-kriterji użati mill-Kummissjoni għad-determinazzjoni ta’ kwalunkwe użu essenzjali u tawtorizza l-produzzjoni u l-konsum meħtieġa sabiex tissodisfa l-użi essenzjali tas-sustanzi kkontrollati għal kull Parti.
(4)
Id-Deċiżjoni XV/8 tal-Partijiet tal-Protokoll ta’ Montreal tawtorizza l-produzzjoni u l-konsum meħtieġa sabiex tissodisfa l-użi essenzjali tas-sustanzi kkontrollati elenkati fl-Annessi A, B u C (Sustanzi minn Grupp II u III) tal-Protokoll ta’ Montreal għall-użu fil-laboratorju u skopijiet analitiċi kif elenkati fl-Anness IV għar-rapport tas-Seba’ Laqgħa tal-Partijiet, soġġetti għall-kondizzjonijiet stipolati fl-Anness II għar-rapport tas-Sitt Laqgħa tal-Partijiet, id-Deċiżjoni VII/11 u d-Deċiżjoni XI/15 tal-Partijiet tal-Protokoll ta’ Montreal.
(5)
Skond il-paragrafu 3 tad-Deċiżjoni XII/2 tat-Tnax-il Laqgħa tal-Partijiet tal-Protokoll ta’ Montreal dwar il-miżuri ta’ faċilitazzjoni tat-transizzjoni għal inalatur ta’ dożar iffissat (MDIs- Metered-Dose Inhalers) li huwa ħieles mill-chlorofluorocarbon, l-Awstrija, il-Belġju, Ċipru, Ir-Repubblika Ċeka, Id-Danimarka, L-Estonja, il-Finlandja, Franza, il-Ġermanja, il-Greċja, l-Ungerija, l-Irlanda, il-Latvja, il-Litwanja, il-Lussemburgu, il-Polonja, in-Norveġja, il-Portugal, l-Olanda, ir-Repubblika Slovakka, is-Slovenja, Spanja, l-Iżvezja u r-Renju Unit innotifikaw lill-Programm Ambjentali tan-Nazzjonijiet Uniti (2) li l-chlorofluorocarbons (CFCs) m’ għadhomx iktar essenzjali għall-manifattura ta’ CFC-MDIs li jikkuntienu sustanzi attivi li jagħmlu parti mill-kategoriji terapewtiċi “tal-bronkodilataturi beta-agonisti b’effett qasir”, “steroids li jittieħdu permezz ta’ inalazzjoni” u “bronkodilataturi antikolinerġiċi”. L-Artikolu 4(4) (1) (b) tar-Regolament (KE) Nru 2037/2000 jipprevjeni li jintużaw jew li jitqiegħdu fis-suq is-CFCs sakemm mhumiex ikkunsidrati essenzjali skond il-kondizzjonijiet deskritti fl-Artikolu 3(1) ta’ dak ir-Regolament. Dawn id-determinazzjonijiet li ta’ non-essenzjalità rażżnu d-domanda ta’ CFCs fil-Komunità. Aktar minn hekk, l-Artikolu 4(6) tar-Regolament (KE) Nru 2037/2000 jipprevjeni li prodotti ta’ CFC-MDI jiġu importati jew li jitqiegħdu fuq is-suq sakemm ios-CFC f’dawn il-prodotti ma jiġux ikkunsidrati essenzjali skond il-kondizzjonijiet imfassla fl-Artikolu 3(1).
(6)
Il-Kummissjoni ppubblikat Notifika (3) fit-22 ta’ Lulju ta’ l-2004 lil dawk il-kumpaniji fil-Komunità tal-25 Stat membru li talbu għall-konsiderazzjoni mill-Kummissjoni għall-użu ta’ sustanzi kkontrollati għall-użi essenzjali fil-Komunità fl-2005 u rċeviet dikjarazzjonijiet dwar l-użi essenzjali tas-sustanzi kkontrollati fl-2005.
(7)
Għall-finijiet ta’ aċċertament li l-kumpaniji interessati u l-operaturi jkunu jistgħu jibbenefikaw fiż-żmien stipolat mis-sistema tal-liċenzji, huwa xieraq li d-deċiżjoni preżenti għandha tapplika mill-1 ta’ Jannar ta’ l-2005.
(8)
Il-miżuri previsti f’din id-Deliżjoni huma skond l-opinjoni tal-Kumitat Maniġerjali stabbilit skond l-Artikolu 18(1) tar-Regolament (KE) Nru 2037/2000/KE.
ADOTTAT DIN ID-DEĊIŻJONI:
Artikolu 1
1. Il-kwantità ta’ sustanzi kkontrollati tal-Grupp I (chlorofluorocarbons 11, 12, 113, 114 u 115) skond ir-Regolament (KE) Nru 2037/2000 li jistgħu jintużaw għal skopijiet mediċi essenzjali fil-Komunità fl-2005 ser tkun ta’ 1 029 770,00 ODP (4) kilogramm.
2. Il-kwantità ta’ sustanzi kkontrollati tal-Grupp I (chlorofluorocarbons 11, 12, 113, 114 u 115) u tal-Grupp II (chlorofluorocarbons li huma kompletament aloġenati) soġġetti għar-Regolament (KE) Nru 2037/2000 li jistgħu jintużaw għal skopijiet essenzjali ta’ laboratorju fil-Komunità fl-2005 ser tkun ta’ 63 081,71 ODP kilogramm.
3. Il-kwantità ta’ sustanzi kkontrollati mill-grupp III (halons) suġġetti għar-Regolament (KE) Nru 2037/2000 li jistgħu jiġu applikati għal użi essenzjali fil-laboratorju fil-Komunità fl-2005 ser tkun ta’ 70.705 ODP kilogramma.
4. Il-kwantità ta’ sustanzi kkontrollati mill-grupp IV (carbon tetrachloride) suġġetti għar-Regolament (KE) Nru 2037/2000 li jistgħu jiġu applikati għal użi essenzjali fil-laboratorju fil-Komunità fl-2005 ser tkun ta’ 145 240,293 ODP kilogramma.
5. Il-kwantità ta’ sustanzi kkontrollati mill-grupp V (1,1,1-trichloroethane) suġġetti għar-Regolament (KE) Nru 2037/2000 li jistgħu jiġu applikati għal użi essenzjali fil-laboratorju fl-Unjoni Ewropea fl-2005 ser tkun ta’ 815.30 ODP kilogramma.
6. Il-kwantità ta’ sustanzi kkontrollati mill-Grupp VII (hydrobromofluorocarbons) suġġetti għar-Regolament (KE) Nru 2037/2000 li jistgħu jiġu applikati għal użi essenzjali fil-laboratorju fil-Komunità fl-2005 ser tkun ta’ 3.04 ODP kilogramma.
7. Il-kwantità ta’ sustanzi kkontrollati mill-Grupp IX (bromochloromethane) suġġetti għar-Regolament (KE) Nru 2037/2000 li jistgħu jiġu applikati għal użi essenzjali fil-laboratorju fil-Komunità fl-2005 ser tkun ta’ 12.048 ODP kilogramma.
Artikolu 2
L-inalatur tal-chlorofluorocarbons b’dożar iffissat (CFC-MDIs) elenkati fl-Anness I m’għandhomx jitqiegħdu fi swieq li stipolaw li s-CFCs għal dawn il-prodotti mhumiex essenzjali.
Artikolu 3
Matul il-perjodu ta’ l-1 ta’ Jannar sal-31 ta’ Diċembru ta’ l-2005 ir-regoli li ġejjin japplikaw:
(1)
L-allokazzjoni tal-kwoti għal użi mediċi essenzjali għall-chlorofluorocarbons 11, 12, 113, 114 u 115 għandha ssir lill-kumpaniji indikati fl-Anness II.
(2)
L-allokazzjoni tal-kwoti għal użi essenzjali fil-laboratorju għall-chlorofluorocarbons 11, 12, 113, 114 u 115 u ta’ chlorofluorocarbons li huma kompletament aloġenati għandha ssir lill-kumpaniji indikati fl-Anness III.
(3)
L-allokazzjoni tal-kwoti għall-użi essenzjali fil-laboratorju għall-halons għandha ssir lill-kumpaniji indikati fl-Anness IV.
(4)
L-allokazzjoni tal-kwoti għall-użi essenzjali fil-laboratorju għall-carbon tetrachloride għandha ssir lill-kumpaniji indikati fl-Anness V.
(5)
L-allokazzjoni tal-kwoti għall-użi essenzjali fil-laboratorju għall-1,1,1-trichloroethane għandha ssir lill-kumpaniji indikati fl-Anness VI.
(6)
L-allokazzjoni tal-kwoti għall-użi essenzjali fil-laboratorju għall-hydrobromofluorocarbons għandha ssir lill-kumpaniji indikati fl-Anness VII.
(7)
L-allokazzjoni tal-kwoti għall-użi essenzjali fil-laboratorju għall-bromochloromethane għandha ssir lill-kumpaniji indikati fl-Anness VIII.
(8)
Il-kwoti ta’ użi essenzjali għall-chlorofluorocarbons 11, 12, 113 u 115, chlorofluorocarbons aloġenati kompletament oħrajn, carbon tetrachloride, 1,1,1-trichloroethane, hydrobromofluorocarbons u bromochloromethane għandhom ikunu kif stipolati fl-Anness IX.
Artikolu 4
Din id-Deċiżjoni hija indirizzata lill-impriżi li ġejjin:
3M Health Care Ltd
3M House Morley Street
Loughborough
Leicestershire LE11 1EP
United Kingdom
Aventis
London Road, Holmes Chapel
Cheshire CW4 8BE
United Kingdom
Bespak PLC
North Lynn Industrial Estate
King’s Lynn
PE30 2JJ - Norfolk
United Kingdom
Boehringer Ingelheim GmbH
Binger Strasse 173
D-55216 Ingelheim am Rhein
Chiesi Farmaceutici S.p.A.
Via Palermo 26/A
I-43100 Parma
GlaxoSmithKline
Speke Boulevard
Speke
L24 9JD - Liverpool
United Kingdom
IG Sprühtechnik GmbH
Im Hemmet 1
D-79664 Wehr
Inyx Pharmaceuticals Ltd
Astmoor Industrial Estate
9 Arkwright Road RUNCORN
Cheshire WA7 1NU
United Kingdom
GlaxoSmithKline Pharmaceuticals S.A.
Siedziba w Poznaniu
ul. Grunwaldzka 189
60-322 Poznań
Poland
IVAX Ltd
Unit 301 Industrial Park
Waterford
Ireland
Laboratorio Aldo Union S.A.
Baronesa de Maldá 73
Espluges de Llobregat
E-08950 Barcelona
SICOR S.p. A
Via Terrazzano 77
I-20017 RHO Milano
Valeas S.p.A. Pharmaceuticals
Via Vallisneri, 10
I-20133 Milano
Valois SA
50, avenue de l’Europe
F-78160 Marly Le Roi
Valvole Aerosol Research Italiana (VARI)
Spa - LINDAL Group Italia
Via del Pino, 10
Olginate (LC)
I-23854 Italia
Acros Organics bvba
Janssen Pharmaceuticalaan 3a
B-2440 Geel
Agfa- Gevaert NV
Septestraat 27
B-2640 Mortsel
Bie & Berntsen
Sandbaekvej 7
DK-2610 Roedovre
Biosolove B.V.
Waalreseweg 17
5554 HA Valkenswaard
Nederland
Carl Roth GmbH
Schoemperlenstr. 1-5
D-76185 Karlsruhe
Elcom Group
Okružní 988
CZ-735 14 Orlová - Lutyně
Health Protection Inspectorate-Laboratories
Paldiski mnt 81
EE-10617 Tallinn
Honeywell Specialty Chemicals
Wunstorfer Strasse 40
Postfach 100262
D-30918 Seelze
Ineos Fluor Ltd
PO Box 13, The Heath
Runcorn Cheshire WA7 4QF
United Kingdom
Institut Scientifique de Service Public (ISSeP)
Rue du Chéra, 200
B-4000 Liège
Katholieke Universiteit Leuven
Krakenstraat 3
B-3000 Leuven
LGC Promochem GmbH
Mercatorstr. 51
D-46485 Wesel
Mallinckrodt Baker BV
Teugseweg 20
7418 AM Deventer
Nederland
Merck KgaA
Frankfurter Strasse 250
D-64271 Darmstadt
Mikro+Polo d.o.o.
Lackova 78
SLO-2000 Maribor
Ministry of Defense
Directorate Material RNLNavy
P.O. Box 2070
2500 ES The Hague
Nederland
Panreac Quimica S.A.
Riera de Sant Cugat 1
E-08110 Montcada I Reixac (Barcelona)
Rohs Chemie GmbH
Berliner Str. 54
D-53819 Neunkirchen-Seelscheid
Sanolabor d.d.
Leskoškova 4
SLO-Ljubljana
SDS Solvants, Documentation, Synthèses SA
Z.I. de Valdonne, BP 4
F-13124 Peypin
Sigma Aldrich Chemie GmbH
Riedstrasse 2
D-89555 Steinheim
Sigma Aldrich Chimie SARL
80, rue de Luzais
L’isle d’abeau Chesnes
F-38297 St Quentin Fallavier
Sigma Aldrich Company Ltd
The Old Brickyard
New Road Gillingham SP8 4XT
United Kingdom
Sigma Aldrich Laborchemikalien
Wunstorfer Strasse 40, Postfach 100262
D-30918 Seelze
VWR I.S.A.S.
201 rue Carnot
F-94126 Fontenay-sous-bois
YA-Kemia Oy - Sigma Aldrich Finland
Teerisuonkuja 4
FIN-00700 Helsinki
Artikolu 5
Din id-Deċiżjoni tapplika mill-1 ta’ Jannar ta’ l-2005 u tiskadi fil-31 ta’ Diċembru ta’ l-2005.
Magħmul fi Brussell, nhar it-23 ta’ Awwissu 2005.